SAMART มือขึ้น! คว้า 2 งานใหม่มูลค่า 2.49 พันลบ. ทยอยรับรู้รายได้ตามการก่อสร้างทันที
SAMART คว้า 2 งานใหม่มูลค่า 2.49 พันลบ. ติดตั้งสายไฟใต้ดินแนวรถไฟฟ้าสายสีน้ำเงิน-สร้างสถานีไฟฟ้าแรงสูง 115 kV
3 ก.ค. 2561

บริษัท สามารถคอร์ปอเรชั่น จํากัด (มหาชน) หรือ SAMART ระบุว่า บริษัท เทด้า จํากัด (“TEDA”) ซึ่งเป็นบริษัทย่อยที่บริษัทฯ ถือหุ้นทางอ้อมผ่านบริษัท สามารถ ยู-ทรานส์ จํากัด ร้อยละ 94.35 ได้ลงนามในสัญญากิจการค้าร่วม (Consortium Agreement) กับ China Energy Engineering Group Hunan Electric Power Design Institute Company Limited โดยใช้ชื่อว่า “The Consortium of Teda Company Limited and China Energy Engineering Group Hunan Electric Power Design Institute Company Limited” ในสัดส่วนร้อยละ 80.01:19.99
โดย The Consortium of Teda Company Limited and China Energy Engineering Group Hunan Electric Power Design Institute Company Limited ได้รับหนังสือแจ้งตกลงจ้างงานก่อสร้างงานด้านโยธา พร้อมจัดหาและติดตั้งวัสดุอุปกรณ์ไฟฟ้าและสายไฟฟ้าใต้ดิน เพื่อรองรับการเป็นมหานครอาเซียนถนนจรัญสนิทวงศ์ (โครงการตามแนวรถไฟฟ้าสายสีน้ำเงิน) กับการไฟฟ้านครหลวง เมื่อวันที่ 27 มิถุนายน 2561 มูลค่าสัญญาก่อสร้างรวม 2,226,800,000 บาท (รวมภาษีมูลค่าเพิ่ม) โดยมีสัดส่วนเป็นมูลค่าสัญญาดังนี้
1. บริษัท เทด้า จํากัด มูลค่าสัญญา 1,781,601,735 บาท
2. China Energy Engineering Group Hunan Electric ,Power Design Institute Company Limited มูลค่าสัญญา 445,198,265 บาท
ทั้งนี้ กําหนดการก่อสร้างแล้วเสร็จภายในวันที่ 11 กรกฎาคม 2564 โดยการรับรู้รายได้เป็นไปตามสัดส่วนความสําเร็จของงาน และให้ Consortium ดังกล่าวจัดเตรียมเอกสารที่เกี่ยวข้องภายใน 30 วัน นับแต่วันที่ได้รับหนังสือนี้เพื่อประกอบการจัดทําสัญญา และลงนามในสัญญาต่อไป
นอกจากนี้ TEDA ยังได้รับหนังสือแจ้งตกลงจ้างจัดหาและจ้างก่อสร้างสถานีไฟฟ้าแรงสูง 115 kV ลําภูราสําหรับโครงการปรับปรุงและขยายระบบไฟฟ้าที่เสื่อมสภาพตามอายุการใช้งานระยะที่ 2 และแผนงานติดตั้งระบบดับเพลิงสถานีไฟฟ้าแรงสูง ระยะที่ 3 กับการไฟฟ้าฝ่ายผลิตแห่งประเทศไทย เมื่อวันที่ 26 มิถุนายน 2561 มูลค่าสัญญาก่อสร้างรวม 268,184,577.53 บาท (รวมภาษีมูลค่าเพิ่ม) (คํานวณตามอัตราแลกเปลี่ยน ณ วันเปิดซองราคา) กําหนดการก่อสร้างแล้วเสร็จภายในวันที่ 29 มีนาคม 2563
โดยการรับรู้รายได้เป็นไปตามสัดส่วนความสําเร็จของงานและให้ TEDA จัดเตรียมเอกสารที่เกี่ยวข้องภายใน 90 วัน นับแต่วันที่ได้รับหนังสือนี้เพื่อประกอบการจัดทําสัญญาและลงนามในสัญญาต่อไป